b"\n_START_ARTICLE_\nEsterilitzaci\xc3\xb3 for\xc3\xa7osa\n_START_PARAGRAPH_\nEls programes d'esterilitzaci\xc3\xb3 for\xc3\xa7osa s\xc3\xb3n pol\xc3\xadtiques governamentals que intenten for\xc3\xa7ar les persones a sotmetre's a esterilitzacions quir\xc3\xbargiques. A la primera meitat del segle XX, es van instituir molts d'aquests programes en diversos pa\xc3\xafsos arreu del m\xc3\xb3n, normalment com a part de programes eugen\xc3\xa8sics que tenien com a objectiu impedir la reproducci\xc3\xb3 i multiplicaci\xc3\xb3 de membres de la poblaci\xc3\xb3 considerats com a portadors de trets gen\xc3\xa8tics defectuosos."